CELEX: 32012R1161
Language: sk
Date: 2012-12-07 00:00:00
Title: Vykonávacie nariadenie Komisie (EÚ) č. 1161/2012 zo 7. decembra 2012 , ktorým sa mení a dopĺňa príloha k nariadeniu (EÚ) č. 37/2010 o farmakologicky účinných látkach a ich klasifikácii, pokiaľ ide o maximálne limity rezíduí v potravinách živočíšneho pôvodu, pokiaľ ide o látku fenbendazol  Text s významom pre EHP

8.12.2012   
            
            
               SK
            
            
               Úradný vestník Európskej únie
            
            
               L 336/14
            
         VYKONÁVACIE NARIADENIE KOMISIE (EÚ) č. 1161/2012
   zo 7. decembra 2012,
   ktorým sa mení a dopĺňa príloha k nariadeniu (EÚ) č. 37/2010 o farmakologicky účinných látkach a ich klasifikácii, pokiaľ ide o maximálne limity rezíduí v potravinách živočíšneho pôvodu, pokiaľ ide o látku fenbendazol
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 470/2009 zo 6. mája 2009 o stanovení postupov Spoločenstva na určenie limitov rezíduí farmakologicky účinných látok v potravinách živočíšneho pôvodu, o zrušení nariadenia Rady (EHS) č. 2377/90 a o zmene a doplnení smernice Európskeho parlamentu a Rady 2001/82/ES a nariadenia Európskeho parlamentu a Rady (ES) č. 726/2004 (1), a najmä na jeho článok 14 v spojení s článkom 17,
   so zreteľom na stanovisko Európskej agentúry pre lieky sformulované Výborom pre lieky na veterinárne použitie,
   keďže:
   
               (1)
            
            
               Maximálny limit rezíduí (maximum residue limit, MRL) farmakologicky účinných látok určených na použitie v Únii vo veterinárnych liekoch pre zvieratá chované na produkciu potravín alebo v biocídnych výrobkoch používaných v chovoch zvierat by sa mal stanoviť v súlade s nariadením (ES) č. 470/2009.
            
         
               (2)
            
            
               Farmakologicky účinné látky a ich klasifikácia, pokiaľ ide o maximálne limity rezíduí v potravinách živočíšneho pôvodu, sú stanovené v prílohe k nariadeniu Komisie (EÚ) č. 37/2010 z 22. decembra 2009 o farmakologicky účinných látkach a ich klasifikácii, pokiaľ ide o maximálne limity rezíduí v potravinách živočíšneho pôvodu (2).
            
         
               (3)
            
            
               Fenbendazol je v súčasnosti zaradený do tabuľky 1 prílohy k nariadeniu (EÚ) č. 37/2010 ako látka povolená v prípade všetkých prežúvavcov na svalovinu, tuk, pečeň, obličky a mlieko a v prípade ošípaných a koňovitých na svalovinu, tuk, pečeň a obličky.
            
         
               (4)
            
            
               Európska agentúra pre lieky dostala žiadosť o rozšírenie terajšej položky týkajúcej sa fenbendazolu o kurčatá.
            
         
               (5)
            
            
               Európska agentúra pre lieky má podľa článku 5 nariadenia (ES) č. 470/2009 zvážiť používanie MRL stanovených pre farmakologicky účinnú látku v konkrétnej potravine na iné potraviny vyrobené z rovnakého druhu alebo MRL stanovených pre farmakologicky účinnú látku v jednom alebo viacerých druhoch na iné druhy. Výbor pre lieky na veterinárne použitie odporučil, aby boli MRL pre fenbendazol stanovené pre všetky prežúvavce, ošípané a koňovité extrapolované na všetky druhy zvierat určené na produkciu potravín s výnimkou rýb, a to na svalovinu, tuk, pečeň, obličky, mlieko a vajcia.
            
         
               (6)
            
            
               Položka týkajúca sa fenbendazolu v tabuľke 1 prílohy k nariadeniu (EÚ) č. 37/2010 by sa preto mala zmeniť a doplniť tak, aby zahŕňala všetky druhy zvierat určené na produkciu potravín s výnimkou rýb a tiež vajcia ako cieľové tkanivá.
            
         
               (7)
            
            
               Je vhodné stanoviť primerané obdobie, počas ktorého by príslušné zainteresované subjekty mohli prijať opatrenia, ktoré môžu byť potrebné na dodržanie nových maximálnych limitov rezíduí.
            
         
               (8)
            
            
               Opatrenia stanovené v tomto nariadení sú v súlade so stanoviskom Stáleho výboru pre veterinárne lieky,
            
         PRIJALA TOTO NARIADENIE:
   Článok 1
   Príloha k nariadeniu (EÚ) č. 37/2010 sa mení a dopĺňa podľa prílohy k tomuto nariadeniu.
   Článok 2
   Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.
   
   Uplatňuje sa od 6. februára 2013.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 7. decembra 2012
      
         
            Za Komisiu
         
         
            predseda
         
         José Manuel BARROSO
      
   
   
      (1)  Ú. v. EÚ L 152, 16.6.2009, s. 11.
   
      (2)  Ú. v. EÚ L 15, 20.1.2010, s. 1.
   
      PRÍLOHA
      Zápis týkajúci sa fenbendazolu v tabuľke 1 prílohy k nariadeniu (EÚ) č. 37/2010 sa nahrádza takto:
      
         
                     Farmakologicky účinná látka
                  
                  
                     Markerové rezíduá
                  
                  
                     Druh zvierat
                  
                  
                     MRL
                  
                  
                     Cieľové tkanivá
                  
                  
                     Iné ustanovenia (podľa článku 14 ods. 7 nariadenia (ES) č. 470/2009)
                  
                  
                     Terapeutická klasifikácia
                  
               
                     „Fenbendazol
                  
                  
                     suma extrahovateľných rezíduí, ktoré sa môžu oxidovať na oxfendazol-sulfón
                  
                  
                     všetky druhy zvierat určené na produkciu potravín s výnimkou rýb
                  
                  
                     50 μg/kg
                  
                  
                     svalovina
                  
                  
                     V prípade ošípaných a hydiny sa tento MRL pre tuk vzťahuje na ‚kožu a tuk v prirodzenom pomere‘.
                  
                  
                     antiparazitické látky/látky pôsobiace proti endoparazitom“
                  
               
                     50 μg/kg
                  
                  
                     tuk
                  
               
                     500 μg/kg
                  
                  
                     pečeň
                  
               
                     50 μg/kg
                  
                  
                     obličky
                  
               
                     10 μg/kg
                  
                  
                     mlieko
                  
               
                     1 300 μg/kg
                  
                  
                     vajcia